เปลี่ยนแปลงการใช้ชีวิต ใช้วิธีแก้ไขอย่างรวดเร็ว ตระหนักถึงการทานอาหารที่อาจจะทำให้เกิดเหงื่อ ใช้การรักษาทางการแพทย์สำหรับปัญหาเหงื่อออกที่รุนแรง
ร่างกายของคุณจะมีเหงื่อออกเพื่อลดอุณหภูมิ การอยู่ในที่ที่มีอากาศร้อนก็จะทำให้อุณหภูมิร่างกายของคุณสูงขึ้น ถ้าคุณอยู่ข้างนอกบ่อยๆ ระหว่างช่วงที่ร้อนที่สุดของปี ให้ลองพักมาอยู่ในร่มบ้างซึ่งจะเย็นกว่าหรือหาที่หลบแดดในร่มไม้หรือในร่มกันแดด พื้นที่สาธารณะอย่าง ร้านกาแฟ ห้องสมุด และพิพิธภัณฑ์ มักจะติดตั้งเครื่องปรับอากาศ มันเป็นเรื่องที่รับได้ที่จะใช้เวลาในสถานที่เหล่านั้นเพื่อพักผ่อนและคลายความร้อน แม้ว่านี่ดูเหมือนเป็นเรื่องที่ขัดกับนิสัยของคุณ แต่การล้างมือด้วยน้ำเย็นจะช่วยลดอุณหภูมิของร่างกายและป้องกันเหงื่อออกเยอะเกินไป ใช้สบู่เพื่อทำให้มือสะอาดและไม่มีแบคทีเรีย ขอให้แน่ใจว่าคุณได้เช็ดมือให้แห้งสนิทด้วยผ้านิ่มๆ หลังจากที่ล้างมือเสร็จ  การล้างมือบ่อยเกินไปจะทำให้มือแห้งเกินไป ให้จำกัดจำนวนครั้งการล้างมือหรือลองใช้โลชั่นหลังล้างมือเสร็จ ผลิตภัณฑ์ทำความสะอาดมือที่มีแอลกอฮอล์จะทำให้มือของคุณเย็นสบาย การอาบน้ำเย็นเป็นวิธีที่ยอดเยี่ยมในการลดความร้อนของร่างกายในวันที่มีอากาศร้อนหรือในวันที่ยาวนาน ขอให้ระวังว่าคุณไม่ได้อาบน้ำมากเกินไป การอาบน้ำมากเกินไปจะทำให้ผิวแห้งและไม่มีน้ำมันที่มีประโยชน์บนผิวหนัง ซึ่งมันจะเกี่ยวกับการทำให้ร่างกายผลิตเหงื่อที่จำเป็น ลองใช้มอยเจอร์ไรเซอร์หรือโลชั่นสำหรับผิวกาย รวมถึงผลิตภัณฑ์ระงับเหงื่อ หลังจากที่อาบน้ำเสร็จ สถานการณ์ที่ตึงเครียดอาจจะทำให้คุณมีเหงื่อออกมากกว่าปกติ ให้ควบคุมระดับความเครียดด้วยการออกกำลังกายเป็นประจำในแต่ละวัน เช่น โยคะ การทำสมาธิ หรือการนวดผ่อนคลาย ลองฝึกการใช้เทคนิคที่ช่วยให้ผ่อนคลายขึ้นหลายๆ เทคนิค เช่น การหายใจเข้าลึกๆ คลายเครียดด้วยการเกร็งและคลายกล้ามเนื้อ และแม้แต่การหัวเราะ ให้ผสมผสานเลือกใช้เทคนิคเหล่านี้ในชีวิตประจำวันเพื่อจัดการกับความเครียดหลายๆ แบบ เช่น เล่นโยคะในตอนเช้า และหายใจเข้าลึกๆ ตลอดทั้งวัน การอาบน้ำอุ่นจะช่วยคุณควบคุมความเครียดได้ (รวมถึงเหงื่อ) อย่างไรก็ตามมันจะเป็นการเพิ่มอุณหภูมิร่างกายให้สูงขึ้น มีผลิตภัณฑ์ระงับเหงื่อหลากหลายแบบที่ออกแบบมาเพื่อใช้กับฝ่ามือและฝ่าเท้า ผลิตภัณฑ์ระงับเหงื่อที่ไม่ต้องใช้ใบจ่ายยาเหล่านี้จะยับยั้งต่อมเหงื่อไว้ชั่วคราว ซึ่งหมายความว่าก็จะมีการผลิตเหงื่อน้อยลงที่ผิวหนัง ขอให้แน่ใจว่าได้เลือกผลิตภัณฑ์ระงับเหงื่อที่ไม่ใช่แค่ผลิตภัณฑ์ระงับกลิ่น ผลิตภัณฑ์ต่างๆ ก็มีการใช้ที่แตกต่างกันไป  หากใช้ผลิตภัณฑ์ระงับเหงื่อเป็นส่วนหนึ่งของการดูแลผิวกายในกิจวัตรประจำวันก็อาจจะช่วยได้ ซึ่งการป้องกันไม่ให้มีเหงื่อออกในบางครั้งย่อมดีกว่าการคอยมาแก้ไขเมื่อเหงื่อออกที่ฝ่ามือไปแล้ว ปรึกษากับแพทย์ผิวหนังหรือผู้ให้บริการด้านสุขภาพทั่วไปสำหรับคำแนะนำเกี่ยวกับผลิตภัณฑ์ระงับเหงื่อแต่ละแบบ เสื้อผ้าที่หลวมพอดีตัวอาจจะช่วยให้ร่างกายของคุณควบคุมอุณหภูมิได้ดีและลดเหงื่อที่ผิวหนังนอกร่มผ้า โดยปกติแล้ว ผ้าฝ้าย ผ้าขนแกะ ผ้าไหม จะทำให้ผิวของคุณสามารถหายใจได้และเป็นตัวเลือกที่ดีเมื่ออากาศร้อน เสื้อผ้าสำหรับกิจกรรมกีฬาโดยเฉพาะนั้นจะระบายความชื้นได้เร็วซึ่งก็เป็นตัวเลือกที่ดีเมื่อต้องออกกำลังกาย แป้งเหล่านี้จะดูดซับความชื้นได้ง่ายมาก จึงทำให้มือของคุณไม่เปียกชื้น มันยังช่วยให้มือของคุณยึดจับบางสิ่งได้ดีขึ้นอีกด้วยซึ่งคุณจะไม่สามารถทำได้หากเหงื่อออกมาเกินไป หลีกเลี่ยงการทาแป้งจนหนามากเกินไปเพราะมันจะทำให้คุณเหงื่อออกมากกว่าเดิม แค่ทาแป้งบางๆ ก็พอแล้ว ขอให้แน่ใจว่าได้ล้างแป้งออกไปหลังจากนั้น งานบางอย่างเช่นการพิมพ์ดีด ก่อสร้าง หรือเขียนหนังสือนั้นเกี่ยวข้องกับการเสียดสีและความร้อน ขอให้แน่ใจว่าคุณได้พักบ้างเมื่อทำกิจกรรมเช่นนี้เพื่อที่ร่างกายจะได้ควบคุมอุณหภูมิได้ เช็ดมือกับผ้านุ่มๆ หรือผ้าขนหนูก็อาจจะช่วยได้ ให้พักและใช้เคล็ดลับการลดเหงื่ออื่นๆ ที่อยู่ในบทความนี้ เช่น ระหว่างที่คุณพักอยู่ คุณอาจจะล้างมือหรือย้ายไปที่ที่มีอากาศเย็นกว่า ถ้าเป็นไปได้ ลองสลับไปทำงานอื่นบ้างในระหว่างวันนั้น พิมพ์งานครึ่งชั่วโมงและจากนั้นก็ไปทำงานอื่นๆ ก่อนที่จะกลับมาพิมพ์ใหม่ นี่จะเป็นการทำให้ร่างกายได้พัก อย่าซ่อนมืออยู่ในกระเป๋ากางเกงหรือใส่ถุงมือหรือแหวนปิดมันไว้ การทำให้มืออยู่ในที่อับชื้นจะยิ่งทำให้มันเปียกชื้น อุ่นขึ้น และมีเหงื่อออก แม้ว่าลมเย็นอาจจะทำให้รู้สึกไม่สบายมือหรือรู้สึกเย็นที่บริเวณฝ่ามือที่เหงื่อออก แต่มันจะช่วยลดเหงื่อ ผ้าฝ้ายธรรมดาจะทำให้มือของคุณแห้งเป็นเวลาสักพัก คุณไม่จำเป็นต้องเช็ดมือของคุณบ่อยๆ เป็นประจำ ให้เช็ดแค่เมื่อมันมีเหงื่อออกมาเยอะมากๆ เท่านั้น แนะนำให้ใช้ผ้าฝ้ายเพราะมันดูดซับความชื้นได้ดีมาก ลองหาถุงพลาสติกติดไว้กับตัวเพื่อที่จะได้ใส่ผ้าที่ใช้เช็ดมือแล้วลงไป จุ่มผ้าเช็ดหน้าหรือผ้าลงไปในรับบิ้งแอลกอฮอล์เพื่อให้มือของคุณสะอาดและเย็นสบาย ร่างกายที่อุ่นจะมีเหงื่อเยอะเพื่อระบายความร้อนให้เย็นลง การทำให้ร่างกายชุ่มชื้นอยู่เสมอเป็นเรื่องสำคัญเพราะว่ามันจะทำให้ร่างกายควบคุมอุณหภูมิได้ ยิ่งไปกว่านั้น การดื่มน้ำเย็นจะช่วยป้องกันไม่ให้มีเหงื่อออกมาเยอะเกิน ซึ่งดีกว่าน้ำอุณหภูมิห้องหรือน้ำอุ่น เพราะว่าการดื่มน้ำเย็นจะทำให้ระดับอุณหภูมิร่างกายส่วนกลางลดลง  น้ำเปล่านั้นดีที่สุด แต่คุณสามารถดื่มชาเย็นๆ หรือเครื่องดื่มอื่นๆ ที่มีรสชาติดีแต่ไม่มีแคลอรี่ ยิ่งมีรสชาติดีเท่าไหร่ คุณก็จะยิ่งดื่มมันเข้าไปมากขึ้น  คุณจะดื่มน้ำเกลือแร่หรือ Sport drink ก็ได้ แต่เครื่องดื่มชนิดนี้ออกแบบมาเพื่อให้นักกีฬาที่ทำกิจกรรมที่ต้องใช้แรงเยอะ เครื่องดื่มประเภทนี้มีคาร์โบไฮเดรตและเกลือแร่ที่คุณอาจจะไม่ต้องการหากคุณไม่ได้ออกกำลังกาย อาหารที่มีน้ำตาลสูงสามารถทำให้ระดับน้ำตาลในเลือดพุ่งสูง ซึ่งส่งผลให้มึนงง ง่วงนอน และมีเหงื่อออก ถ้าร่างกายของคุณไวกับน้ำตาล การทานน้ำตาลมากเกินต้องการอาจจะทำให้มีเหงื่อเพิ่มขึ้นได้ นอกจากนี้ หากคุณมีภาวะน้ำตาลในเลือดต่ำก็อาจจะมีเหงื่อออก รู้สึกกระวนกระวาย และปวดหัว หลังจากที่ทานน้ำตาลเข้าไปเยอะ อาหารอื่นๆ ที่มีคาร์โบไฮเดรตเชิงเดี่ยว เช่น ขนมปังขาวหรือมันฝรั่ง อาจจะกระตุ้นให้เกิดอาการเช่นนั้นได้แม้ว่ามันจะไม่ใส่น้ำตาลเพิ่มก็ตาม ให้ลดการทานอาหารเหล่านี้หรือทานอย่างอื่นแทน เช่น ขนมปังวีทหรือแยมที่มีคาร์โบไฮเดรตเชิงซ้อนมากกว่า อาหารและเครื่องดื่มเหล่านี้ควรหลีกเลี่ยงอย่างมากโดยเฉพาะวันที่อากาศอบอุ่น เครื่องเทศและคาเฟอีนจะกระตุ้นสารสื่อประสาทที่จะบอกให้ร่างกายผลิตเหงื่อมากขึ้น ให้เลือกอาหารที่มีรสอ่อนกว่าและเครื่องดื่มหรือขนมที่ลดคาเฟอีนลง ขอให้ระลึกไว้ว่าแม้แต่กาแฟที่ลดคาเฟอีนลงครึ่งหนึ่ง (Decaf) ก็ยังมีปริมาณคาเฟอีนมากพอที่อาจจะมีปัญหากับผู้ที่มีอาการไวต่อคาเฟอีน อาหารเล่านี้เป็นแหล่งของไฟเบอร์ วิตามิน และแร่ธาตุ ที่จะช่วยควบคุมการทำงานของร่างกาย อาหารทั้งส่วน (Whole foods) จะส่งเสริมให้ระดับน้ำตาลในเส้นเลือดนั้นคงที่ ซึ่งจะเป็นการป้องกันเหงื่อออกที่ฝ่ามือ ผักและผลไม้สดนั้นมีน้ำซึ่งจะช่วยควบคุมอุณหภูมิของร่างกาย โดยเฉพาะอย่างยิ่งเมื่อร่างกายรู้สึกหนาว  คุณอาจจะลองพิจารณาการทานอาหารเสริมวิตามินรวมถ้าคุณไม่สามารถทานผักผลไม้ได้อย่างหลากหลาย ผักและผลไม้นั้นไม่ได้ "ดีท็อกซ์" ร่างกายของคุณอย่างที่มักเชื่อกันผิดๆ  มันเป็นเรื่องดีกว่าที่จะทานผักผลไม้เหล่านี้ในชีวิตประจำวันให้มากๆ แทนการทานเพื่อเป็นสูตรลดน้ำหนัก อาหารเหล่านี้ได้แก่ไก่งวง หัวหอม แครนเบอร์รี่ ผลิตภัณฑ์จากนม มันฝรั่ง บล๊อกโคลี่ เนื้อวัว และแอสพารากัส แม้ว่าอาหารเหล่านี้จะดีต่อสุขภาพ แต่การทานไอโอดีนมากเกินไปอาจจะทำให้ต่อมไทรอยด์ทำงานหนักเกิน ระบบการเผาผลาญอาหารทำงานผิดปกติ อาการหนึ่งของภาวะต่อมไทรอยด์ทำงานหนักเกินคือมีเหงื่อออกมาเกินไป มีแค่แพทย์เท่านั้นที่จะวินิจฉัยภาะวะต่อมไทรอยด์ทำงานหนักเกินได้ ถ้าคุณกังวลว่าคุณอาจจะเป็นโรคกลุ่มความผิดปกติที่เป็นปัจจัยเสี่ยงต่อการเกิดโรคหัวใจและหลอดเลือด ให้ปรึกษากับผู้ให้บริการด้านสุขภาพ การมีเหงื่ออกมาเกินไปอาจจะเป็นเรื่องปกติในผู้ที่มีน้ำหนักตัวเกิน เป็นโรคอ้วน หรือผู้ที่ร่างกายไม่แข็งแรงดี แม้ว่าการออกกำลังกาย โดยเฉพาะการออกกำลังกายที่ต้องออกแรงมาก อาจจะทำให้เหงื่อออกเยอะ แต่คุณจะมีเหงื่อออกน้อยลงในการใช้ชีวิตแต่ละวันหากคุณมีน้ำหนักตัวในเกณฑ์ที่สุขภาพดีและออกกำลังกายอย่างเหมาะสม ความผิดปกตินี้จะมีเหงื่อออกมากกว่าปกติ มันอาจจะถึงเวลาที่คุณจะต้องพบแพทย์ถ้าจู่ๆ คุณก็มีเหงื่อออกมากขึ้น ถ้าการมีเหงื่อออกขัดขวางการใช้ชีวิตประจำวันของคุณ หรือถ้าคุณมีเหงื่อออกตอนกลางคืนอย่างไม่มีเหตุผล แพทย์จะถามคำถามทั่วไปเกี่ยวกับการใช้ชีวิตของคุณหรืออาจจะถามประวัติอาการอื่นๆ   ผู้ให้บริการทางแพทย์อาจจะแนะนำผลิตภัณฑ์ระงับเหงื่อที่ไม่ต้องใช้ใบจ่ายยาก่อนในตอนแรก หรืออาจจะจ่ายยาภายนอกที่มีความเข้มข้นกว่าเช่น Drysol มีเพียงแพทย์เท่านั้นที่จะวินิจฉัยว่าคุณมีอาการผิดปกติเช่น ภาวะหลั่งเหงื่อมาก ที่สามารถรักษาได้ ไอออนโตฟอรีซีส เป็นกระบวนการในการใช้กระแสไฟฟ้าในระดับต่ำกับบริเวณที่เป็นปัญหา เช่น ฝ่ามือ มันได้แสดงผลในหลายๆ กรณีแล้วว่ามันสามารถลดเหงื่อได้ การรักษานี้ไม่ถาวร โดยจะต้องทำสองครั้งต่อวันเป็นเวลาหลายๆ วัน หลังจากที่ปริมาณเหงื่อลดลงเป็นเวลาหลายๆ อาทิตย์แล้ว คุณจะต้องทำซ้ำอีกครั้ง แพทย์อาจจะแนะนำเครื่องมือที่คุณสามารถนำไปใช้เองได้ที่บ้าน ไอออนโตฟอรีซิสนั้นอาจจะไม่เหมาะกับคุณถ้าคุณตั้งครรภ์หรือใช้เครื่องกระตุ้นหัวใจ การฉีดโบท็อกซ์มักจะรู้จักกันว่าเป็นการรักษาสำหรับริ้วรอยที่ใบหน้า แต่มันสามารถลดเหงื่อได้โดยการทำให้ต่อมรับรู้ในฝ่ามือของคุณชา การรักษานี้สามารถใช้ได้กับส่วนอื่นๆ ของร่างกายด้วย เช่น ที่หลังเท้า กระบวนการฉีดโบท็อกซ์นั้นมีราคาค่อนข้างแพงกว่าวิธีอื่นๆ และให้ผลแค่ชั่วคราว ซึ่งจะลดเหงื่อได้แค่ 6-12 เดือนเท่านั้น การผ่าตัดบางอย่างสามารถเปลี่ยนแปลงต่อมที่กระตุ้นให้ผลิตเหงื่อมากเกินไป ส่วนการผ่าตัดบางอย่างก็สามารถผ่าเอาต่อมที่เป็นปัญหาออกไปจากฝ่ามือของคุณได้ จะเห็นผลของการผ่าตัดประมาณหนึ่งเดือนหลังผ่าตัด โดยมันจะได้ผลถาวร ดังนั้นจึงมีช่วงเวลาที่สามารถผ่าตัดเปลี่ยนแปลงได้ แต่นี่ไม่ได้หมายความว่าคุณจะผ่าตัดโดยไม่คิดให้รอบคอบได้ การผ่าตัดนั้นมีราคาแพงและอาจจะทำให้คุณเสี่ยงที่จะมีอาการข้างเคียงได้
หลีกเลี่ยงสถานที่ที่ร้อนชื้น. ล้างมือบ่อยๆ ด้วยสบู่และน้ำ. อาบน้ำเย็นเพื่อไม่ให้ร่างกายเหงื่อออก. ควบคุมความเครียดและความกังวล. ใช้ผลิตภัณฑ์ระงับเหงื่อที่ฝ่ามือ. เลือกเสื้อผ้าที่เหมาะกับกิจกรรม. ถูแป้งทัลคัมหรือแป้งข้าวโพดที่ฝ่ามือ. ให้ไปพักบ่อยๆ เมื่อต้องทำงานที่ใช้มือ. ให้มีอากาศโดนที่ฝ่ามือและนิ้วมือบ้าง. หาผ้าเช็ดปากหรือผ้าเช็ดหน้าไว้กับตัวเพื่อเช็ดมือให้แห้งเมื่อจำเป็น. ดื่มน้ำเยอะๆ เพื่อทำให้ร่างกายเย็นลง. หลีกเลี่ยงอาหารที่มีน้ำตาลเพิ่ม. อยู่ห่างจากอาหารรสจัดและเครื่องดื่มที่มีคาเฟอีน. ทานผัก ผลไม้ และโฮลเกรนเยอะๆ. จำกัดการทานอาหารที่มีไอโอดีนสูง. ดูแลน้ำหนักตัวให้อยู่ในระดับที่มีสุขภาพดี. ปรึกษากับแพทย์เพื่อให้แพทย์ดูว่าคุณมีภาวะหลั่งเหงื่อมาก (Hyperhidrosis) หรือไม่. ลองถามแพทย์เกี่ยวกับไอออนโตฟอรีซีส (Iontophoresis). พิจารณาการฉีดโบท็อกซ์. พูดคุยกับแพทย์เกี่ยวกับการผ่าตัด.
https://www.wikihow.com/Prevent-Sweaty-Palms https://www.wikihow.com/Prevent-Sweaty-Palms https://www.wikihow.com/Prevent-Sweaty-Palms https://www.wikihow.com/Prevent-Sweaty-Palms
Making Lifestyle Changes Trying Quick Fixes Being Conscious of Your Diet Seeking Medical Treatment for Severe Problems